Pinkit korkokengät: helmikuuta 2017
Puolessa välissä viikkoa pakkanen taas tuli ilahduttamaan meitä pääkaupunkiseudullekin. Jossain vaiheessa lopetin paksujen talvivaatteiden ostamisen, kun pakkasia on nykyään niin harvoin. Aloin pukeutumaan enemmän kerroksittain. Tälläkin kertaa kaivoin vaan lisäkerroksia päälle ja sitten vaan menoksi. Kaivoin kaapista mun mokkanahkaisen karvalakin ja toppatakin päälle lisäsin paksun huivin.
Postaus on tehty yhteistyössä Vernada Designin kanssa. Olen varmasti moneen kertaan sanonut, että minulle tärkeitä asioita on sanat, joita lausutaan. Sanoilla on niin mahtava voima. Sanat on asia, millä kommunikoit ympäristöllesi, joten on tärkeä, että millaisia sanoja jätät jälkeesi. Sanon usein myös, että sanottuja sanoja ei saa koskaan takaisin. Kun lausuu hyviä sanoja, niin niitä ei pidä koskaan vetää takaisin.
Lähettänyt maiju klo 00:09 Ei kommentteja:
Tänään ehdin käymään jopa kaupassa ihan ajan kanssa. Käytän kaupassa käydessäni varmaan eniten aikaan hedelmä- ja vihannesosastolla. Tänäänkin täydensin varastojani ajatellen mehustamista ja smoothieita. Minusta tuntuu, että voisin elää mehuilla ja smoothieilla, mutta kuitenkin syön myös muutakin. Muistin sitten myöhemmin, että unohdin tietysti jotain tärkeää, kuten vihreät omenat, koska olin päättänyt tehdä vihermehua. Joten pitää yrittää huomenna uudestaan.
Tunnisteet: Ruokavalio, smoothie
Olimme Tiian kanssa iloisia saadessamme kutsut Tom of Finland leffan kutsuvierasnäytökseen. Elokuva kertoo Touko Laaksosen (1920-1991) ja Veli Mäkisen rakkaudesta sodanajan Suomessa. He rakastivat toisiaan salaa 28 vuotta. Noiden vuosien aikana Touko Laaksosesta kuoriutui kansainvälinen kuuluisuus ja homokulttuurin esitaistelija Tom of Finland. Elokuva kertoi siitä, että millaista oli elää homona sodanajan Suomessa.
Elokuva pisti ajattelemaan, ajattelemaan sitä, että miten tuolloin asioista ei vaan voinut puhua ääneen, kaikki piti tehdä salassa. Homous oli vaiettua, sitä ei vaan voinut myöntää kenellekään. Homot joutuivaat hakatuiksi virkamiesten toimesta, heidät pistettiin vankilaan tai heidät yritettiin parantaa tästä "sairaudesta".
Nämä kaksi ihanuutta nappasimme sekä videolle että myös kuvaan. Myös huimaa suosiota saavuttaneet ihanat tubettajat Hermanni ja MariieVeronica. MariieVeronicassa ihailen hänen "kypsyyttään" ja aitouttaan ja Hermannissa ihan mielettömää luonnollisuutta. Heitä on kiva seurata tubekanavilla.
Tom of Finland tulee leffateattereihin 24.2.2017, joten kannattaa käydä katsomassa leffa. Varmasti elokuva jakaa mielipiteitä moneen suuntaan. Mielestäni on kuitenkin hyvä, että asioista puhutaan. Puhumalla saamme tästä maailmasta varmasti paremman paikan meille kaikille. Maailmassa asiat eivät ole pelkästään mustaa ja valkoista, vaan se on myös rohkeutta, rakkautta ja vapautta.
Minun maailmani on hyväksyvä, toivottavasti myös sinun.